JohanHeinsen/ENO huggingface dataset:
Odense Adresse-Contoirs Efterretninger, 1828-10-27
Med dybeste Veemod maa jeg sørgeligst anmelde for Familie, Venner og Bekjendtere, at jeg den 24 October, om Morgenen Kl. 8 1/2, blev ved Døden berøvet min inderlig elskede Kone, Cathrine Elisabeth Barfoed, fød Haugsted. En Barselfeber, endte hendes Liv, efterat hun 6 Dage forud havde skjænket mig en levende, sund og velskabt Datter. J Livets faureste Vaar kun 21 Aar og 1 Maaned gammel, blev hun bortkaldt fra mig. Trofast, redelig, rolig og blid vandrede den Elskede - ach! kun saa kort - ved min Side. Hendes rene, skyldfri Siel og hendes indre Værd kjendte kun den, der skuede dybt ind i hendes Hjerte. Jeg kjendte det, og velsigner evigt hendes dyrebare Minde. Jordløse den 25 Octbr. 1823. T. Barfoed, At det behagede Alherren afvigte Nat Kl. 4 at bortkalde min elskede Hustrue, Johanne Claudine Pingel, fød Kühl, i sit 50te Aar, i en heftig Krampe, efter et Par Timer forud at være lykkelig forløst med 2 Drengebørn, er det Sørgebudskab, jeg herved bringer fraværende Slægt og Venner. Forvisset om, at Enhver, der kjendte den retskafne Hedengangne, deeler min store Sorg, frabedes al Kondolence. Odense den 16 Octbr. 1828. Erik Scheel Pingel, Uhrmager.
Odense Adresse-Contoirs Efterretninger, 1828-10-27
Skipper Joh. Anderskou i Odense afseiler om 5 a 6 Dage til Kjøbenhavn, og medtager Fragtgods. Man melder sig hos Skipperen, boende uden for Nørreport.
Odense Adresse-Contoirs Efterretninger, 1828-10-27
Flere af ædelt Borgersind besjelede Danske have besluttet at høitideligholde den for Kongehuset og for Fædrelandet saa glædelige Formæling af Deres Kongelige Høiheder Prinds Frederik Carl Christian og Prindsesse Wilhelmine, ved at oprette en Stiftelse til et velgjørende Øiemeed, hvis nærmere Bestemmelse vil blive indstillet til Hs. Majestæt Kongen og for Stiftelsen vorde udbedet den Naade at maatte benævnes som nøds. Kongelige Høihed Prindsesse Wilhelmines Legat. Bræret med Hs. Excell. Hr. Geheime=Statsminister v. Møstings og med Hs. Høiærværdighed Hr. Biskop Münters Jndbydelse at samle Bidrag til dette skjønne Maal, tillader jeg mig at gjøre Forslag til patriotisk Deeltagelse i denne for Medborgeres Vel værdige Virksomhed, ved at udbede mig meddeelt, hvormeget Enhver kunde attraae at anvende til Stiftelsens Fremme. Deeltagernes Navngivelse som Stiftere af Jndretningen, og Regnskabet over Bidragenes Aflevering vil i sin Tid blive offentliggjort. Bidragenes Indtegning og Aflevering, som ønskes opgjort til Midten af November, modtages hver Søgnedag om Formiddagen paa Odense Amtstue af: Odense den 24 Octbr. 1828. Bekker.
Odense Adresse-Contoirs Efterretninger, 1828-10-27
J Anledning af den forestaaaende høie Formælingsfest bliver Søndagen den 2 Novbr. foranstaltet et Bal paa Odense, Raadstue, hvortil Embedsmænd, Borgere og andre agtbare Jndvaanere, saavel af Byen som af Provindsen, indbydes. Billetter kunne erholdes hos Dhrr. eligerede Borgere, Gjæstgiver Larsen i Korsgaden og Kirkeværge Paulsen paa Flakhaven for 3 Mk. Stk., og bemærkes det, at den hele Jndtægt af Ballet, uden Afdrag af Omkostninger, vil blive anvendt til Understøtttelse for saadanne nødlidende Medborgere, som, saavidt det kan skjønnes, uden egen Brøde ere geraadede i Fattigdom, og som, uagtet deres vitterlige Trang, dog ikke have anholdt om Hielp af Byens Fattigkasse. Odense den 17 Octbr. 1828. Borgemester og Raad samt Borger=Repræsentantere.
Odense Adresse-Contoirs Efterretninger, 1828-10-27
Theatret i Odense. Tirsdagen den 28 October opføres, i Anledning af Hs. Majestæt Dronning Marie Sophie Frederikes og Hos Kongel. Høihed Kronprindsesse Carolines høie Fødselsdag: Prolog, fremsiges af Mad. Rosenbusch. Derefter: Landstormen i Tyrol, eller Kampen med Gud for Fædrelandet, Historisk Skuespil i 5 Atter af Ziegler. Et Faar og 2 Lam, der ere anholdte hos en mistænkelig Person, og derfor formodes at være stiaalne, ere til Eftersyn paa Politiekammeret. Odense Politiekammer den 27 Octbr. 1828. G. Klauman. Omtrent 3/4 Miil fra Odense, paa Middelfart=Veien, er igaabortkommet fra sin Eier en ung hvid Tæve=Puddelhund. Optageren bedes, imod en passende Douceur, at aflevere den i No. 240 paa Vestergade i Odense.
Odense Adresse-Contoirs Efterretninger, 1828-10-27
Knud Andersen Willestofte agter underhaanden at bortsælge sit iboende Huus, med tilliggende 6 Tdr. Land, foruden en Tørvemdse paa 12 Skpr. Land.
Odense Adresse-Contoirs Efterretninger, 1828-10-27
At jeg Undertegnede er flyttet til Skattergaden No. 114 har jeg herved den Ære at tilkjendegive for mine ærede Venner og Velyndere, anbefalende mig med at sye Silke= og Straahatte, saavelsom Blomster og anden Modepynt. Om godt Arbeide og muligst billig Priis kan Enhver være forsikret. Svendborg den 22 Octbr. 1828. Nicoline Hirsch, fød Meyer. eyer.
Odense Adresse-Contoirs Efterretninger, 1828-10-27
At Undertegnede, som dertil er berettiget, beværter med Spise- og Drikkevarer, bekjendtgjører jeg herved det ærede Publikum, som ville forunde mig deres Søgning. En god og reel Behandling samt en billig Betaling, skal stedse være Formaalet for mine Bestræbelser. Rudkjøbing den 24 Octbr. 1828. J. Juul, Spisevært.
Odense Adresse-Contoirs Efterretninger, 1828-10-27
Et Boelsted eller en Halvgaard, hvorpaa kan holdes 2 Heste og 6 Køer, med fortrinlig gode Bygninger og adskillige flere betydelige Fordele, beliggende omtrent midt i Trianglen mellem Odense, Assens og Faaborg, er underhaanden at faae tilkjøbs. Man henvender sig foreløbigen til Hr. Prokurator Marckmann i Assens, som underhandler om Vilkaarene for denne fuldkomne og skjønne Eiendoms Overdragelse.
Odense Adresse-Contoirs Efterretninger, 1828-10-27
Fredagen den 7 Novbr. førstkommende, Formiddag Kl. 9, bliver i Gaarden No. 295 i Korsgaden afholdt offentlig Auction over et Partie hollandske Blomster=Svibler, hvorover trykte Fortegnelser kunne erholdes forud paa Auctionsstedet; hvilket herved bekjendtgjøres. Odense den 27 Octbr. 1828. Reimuth.
Odense Adresse-Contoirs Efterretninger, 1828-10-27
Da der intet Bud skeete ved den afholdte 3die Auction over Gaarden No. 43 paa denne Byes Overgade, Hr. Kammerraad Opitius tilhørende, hvori er gjort Udlæg for resterende Skatter, saa bliver samme, efter Vedkommendes Forlangende, stillet til en 4de Auction, som afholdes i selve Gaarden Torsdagen den 13 Novbr., Formiddag Kl. 11; hvilket herved bekjendtgjøres. Odense den 25 Octbr. 1828. Reimuth.
Odense Adresse-Contoirs Efterretninger, 1828-10-27
Fredagen den 7 Novbr. førstk., bliver den saakaldte Høiløkke ved Boltinggaard, der bestaaer af 16 Parceller og tilhører det Lemvigske Legat, stillet til offentlig Auction til Bortforpagtning i 6 Aar, fra 1 Mai 1829 til 1 Mai 1835. Auctionen holdes paa Eiendommen selv bemeldte Dags Formiddag Kl. 10 ½, og Konditionerne ere forinden til Eftersyn hos Hr. Kasserer Bonde i Odense. Hvilket herved bekjendtgjøres. Sunds Gudme Herreders Kontoir, Svendborg den 25 Octbr. Bruun.
Odense Adresse-Contoirs Efterretninger, 1828-10-27
Efter indgaaet Forlig og under 26 August sidstleden afholdt Execution, bliver det Anders Rasmussen tilskjødede Huus i Fjederlykke, i Schoubye Sogn, samt den til samme hørende Jord, som staaer for Hartkorn 3 Skpr. 1 Alb., ved Auction opbuden, Tirsdagene den 4 og 18 Novbr. og 3die og sidste Gang Torsdagen den 4 Decbr. førstkommende, alle afholdes om Formiddagen Kl. 11, de 2 første paa Herredernes Tingsted og den 3die i selve Eiendommen. Huset er bestaaende af 8 Fag Bindingsværksbygning med Straatag og leerklinede Vægge, og Loft over de 5 Fag, og 2 Fløi=Bygninger af 4 og 5 Fag af lige Bygning. Den til Stedet hørende Jord er anslaaet til 3 Tdr. Land af middel Klasse. Lunde, Scham og Schoubye Herreders Kontoir den 25 Octbr. M. Knugen.
Odense Adresse-Contoirs Efterretninger, 1828-10-27
Formedelst anden Bestemmelse i den Næringsdrivt, som Undertegnede i en Række af 34 Aar har drevet her i Staden, finder jeg mig beføiet til, herved at indkalde mine samtlige Kredi og Debitorer, de Første til at anmelde og legitimere deres Fordringer og de Sidste til at afgjøre deres Skyld, senest inden 24 Uger efter denne Jndkaldelses Bekjendtgjørelse. Odense den 27 Octbr. 1828. Rocco zolezzi, Handelsmand.
Odense Adresse-Contoirs Efterretninger, 1828-10-28
No. 167. 57 Aargang. Stifts. svens privilegerede. Kongelig allene Avertissementstidende. Adresse-Avis og 28 October 1828. Tirsdagen overalt i de danske Stater. Forsendes med Brevposten. Redigeres, trykkes og forlægges af Udgiveren Søren Hempel i Odense. Jndholl d. Spanien (Statsraadets Jndskrænkning.) Portugal (Pøbel=Excesser paa Don Miguels Navnedag. Donna Maria hyldet af Portugiserne i London.) Udenlandske Blandinger. - Fædrelandet. Kongehuset. Offentlige Foranstalt¬
Odense Adresse-Contoirs Efterretninger, 1828-10-28
ninger. Blandinger. Odense.
Odense Adresse-Contoirs Efterretninger, 1828-10-28
Spanien. Ved et kongeligt Dekret er Statsraadets i Aaret 1826. udvidede Virkekreds atter indskrænket til hvad den var 1792, saaledes at det, istedetfor to Gange ugentlig, kun skal samles paa Kongens udtrykkelige befaling. Som Grund anføres, at det, tvertimod at fremme, ofte standsede Statssagernes Gang. J Valencia gjærer det atter, og i Spidsen for det nye Rebeller i Catalonien nævnes den berygtede Pater Punnal, som Man forlængst troede hængt, og Carajol. General Monet er atter beordret imod Oprørerne, som paa nogle Steder have udraabt Carl V til Konge.
Odense Adresse-Contoirs Efterretninger, 1828-10-28
Portugal. Den overordentlige spanske Gesandt, Hr. v. Campuzano, har endelig faaet bestemt befaling til at afreise, og den pavelige Nuntius skal for sin Afreise have faaet en Jrettesættelse, fordi han havde tilladt, at der holdtes offentlige Bønner for Don Miguel. Der ymtes ogsaa om, at alle Ministrene staae paa Springet til at opgive Spillet og overlade Usurpatoren til sin Skjebne. Jmidlertid feiredes hans Navnedag endnu Mikkelsdag, hvorved det taaltes, at Pobelen opbrændte en Dukke i Form af en lille Pige med Paaskrift: "Konstitution, og derved raabte: "Donna Maria døe!" J St. Carlos=Theatret var samme Dags Aften næsten ingen Borgere, men over 500 kongelige Frivillige, som imellem Akterne idelig skreeg: "Leve Den, som giør Kaa paa Frimurer=Keiseren!" Kommandanterne i Fæstningerne Faro og Olhao ere afsatte, fordi de ikke have forhindret nogle i brasilisk Tjeneste staaende brittiske Søeofficerer fra at lodde Farvandet, da Keiser Pedro skal have truet med at slutte Fred med Buenos Ayres og skikke en Land= og Søemagt imod Portugal.
Odense Adresse-Contoirs Efterretninger, 1828-10-28
Hoftidenden indeholder et meget bittert Stykke imod de Pariser liberale Blade, der er spækket med Lovtaler paa Hertugen af Wellington og Grev Aberdeen, medens Canning kaldes Radikallernes Jdol. Efter Londonner Blade arbeider Hertugen af Wellington og Fyrst Metternich ogsaa i Forening paa, at faae Formælingen imellem Don Miguel og den unge Dronning fuldbyrdet - et Skridt, som hendes Tilhængere naturligviis grue for. Den brasiliske Minister Grev Barbacena, vil ikke heller samtykke i hendes Afreise til Wien, før han seer befaling dertil fra hendes Fader Keiseren. Paa dennes Fødselsdag aflagde alle i London tilstædeværende Portugisere, efter en fortræffelig Tale af Marquis v. Palmella, deres Hyldings=Eed til Donna Maria 11. Rigets indre Tilstand - skriver Man fra Lissabon er uforandret den samme, Hæftelser og Forviisninger er noget hverdags. 143 Embedsmænd ere paa engang afsatte, uagtet den største Deel har været med at underskrive Ansøgningen om en uindskrænket Konge. Da det sandsynligviis gaaer for langsomt med de enkelte Henrettelser i Porto, saa har Man optaget den tyrkiske Skik og drukner de dømte i Hobetal.
Odense Adresse-Contoirs Efterretninger, 1828-10-28
Udenlandske Blandinger. Spanien. Mange Koner have fundet saa stor Behag i de Franske, at de følge med dem ud af Landet, deriblandt en Marquise, som er 51 Aar gammel og Moder til 9 Børn.
Odense Adresse-Contoirs Efterretninger, 1828-10-28
J Mallaga har ogsaa yttret sig Spor af Guulfeber og en stor Deel Jndvaanere have alt taget Flugten.
Odense Adresse-Contoirs Efterretninger, 1828-10-28
Frankerig. J Marseille sporedes ogsaa den 9de et Jordskjælv, som varede flere Sekunder.
Odense Adresse-Contoirs Efterretninger, 1828-10-28
Jtalien. J Curin og Malland sporedes ligeledes Jordrystelser Natten mellem den 8de og 9de d. M. Paa første Sted varede det i 30 Sekunder, Møblerne vaklede og Klokkerne klemtede af sig selv.
Odense Adresse-Contoirs Efterretninger, 1828-10-28
Tydskland. Fra Brunsvig fortælles under 22 d. M.,at der under 12 meldes fra Regensburg: at Hs. Durchl. Hertugen er passeret derigjennem paa Reisen til Wien.
Odense Adresse-Contoirs Efterretninger, 1828-10-28
Preussen. Den danske Konsul i Memel, Hr. Lorck, er afgaaet ved Døden den 13 dennes.
Odense Adresse-Contoirs Efterretninger, 1828-10-28
Sverrig. Fra Gothenborg meldes, at til Nordstrands Havn er indbjerget en udenfor Paternosterskjærene funden gammel hollandsk Smak, lastet med Brædder, men uden Besætning, Seil og Tougværk. Der skal være Formodning om, at Fartøiet er kommet fra Norge og blevet plyndret, inden det drev til den svenske Kyst. En Korporal ved det 2det Kongl. Garde=Regiment, ved Navn Malmstrøm, som elskede en Skomagers Kone, var medhende kommet overeens om, at de skulde aflive hinanden og døe sammen, hvilken Beslutning ogsaa halvt udførtes paa følgende Maade. Den 27 Septbr. fulgtes de sammen fra Stokholm til Ladugardsgardet og diskourerede underveis om Valget af Dødsmaaden. Natten fra Løverdag til Søndag, tilbragte de i en Lade og endeel af Søndagen i AndagtsØvelser. Kl. 6 om Aftenen huggede Korporalen sin Elskede med Sabelen i Hovedet; men traf ikke bedre, end at hun stod op og sagde: "Jesus, annam min Aand!! og til Malmstrøm: "Kom ihu din Gustaval, hvorpaa han ga hende saa mange Hug, at hun omsider døde. Men da Touren kom til ham selv, betænkte han sig, gik til sin Sergeant, angav sig som Forbryder og begjærte at blive arresteret. Det Menagerie, som i denne Tid forevises i Malmøe og tilhører Hr. Lehmann, ansees for det første i Europa. Somen af de største Mærkeligheder findes her i eet Skuur en Løve og en Tigerinde, der ere parrede sammen og allerede have havt Unger, en særdeles skiøn Zebra fra Sydafrika, en Struds fra Nyholland og en Nilgou fra Hindostann, staalgraa af Farve, Fordelen som en Hestes, Bagdelen som en Oxes, Fødderne som en Hjorts og med en Pukkel som en Kammeel.
Odense Adresse-Contoirs Efterretninger, 1828-10-28
Fædrelandet. Kongehuset. Ved DD. K. K. H. H. Prindserne Christian, Frederiks og Frederik Carl Christians Ankomst paa Kjøbenhavns Rhed kom Hs. K. H. Prinds Ferdinand og Hs. Durchl. Prinds Wilhelm af Hessen dem imøde i den kongelige Chaloupe og bragte dem fra Dampskibet til Toldboden, hvor Høistsamme modtoges af Hoffets og Statens første Embedsmænd. Et af Hs. Høivelbaarenhed Hr. Generalmajor v. Bülow udbragt: "Længe leve Deres Kongelig Høiheder Prindserne Christian og Frederik, besvaredes med jublende Hurraraab af den forsamlede Mængde, der saaledes tolkede sin Glæde over igjen at see vort Fremtids Haab inder Hovedstadens Volde. Fra Toldboden begave Deres Kongelige Høiheder sig tilvogns til Hs. Maj. Kongens Palai, hvor Deres Majestæter Kongen og Dronningen, Hs. K. H. Kronprindsesse Caroline og den høie Forlovede, Hs. K. H. Prindsesse Wilhelmine, modtoge den hjemkomne Fyrste son med den hjerteligste Velkomst, som Folket deler med sit elskede Kongehuus, og som den paa Amaliepladsen talrigt forsamlede Mængde vare glade Øienvidner til.
Odense Adresse-Contoirs Efterretninger, 1828-10-28
I Kjøbenhavnske Blade læses hjertelige Velkomst=Digt til den hjemkomne Prinds af Major J. B. v. Lindensels, J. Garbrecht, C. F. Güntelberg, Studios. Theol. Hansen, o. fl.
Odense Adresse-Contoirs Efterretninger, 1828-10-28
Paa Reisen fra Altona indtraf Hs. K. H. Prinds Frederik Carl Christian den 20 Octbr. om Aftenen Kl. 8 1/2 til Slottet Brettenburg, ledsaget af Grev Conrad v. Ranzau, Major v. Ewald og øvrige Følge, og blev paa den Breitenburger Grændse modtaget af Besidderen Grev Carl v. Rantzau, Grev Conrads Broder, tilligemed et talrigt Følge.
Odense Adresse-Contoirs Efterretninger, 1828-10-28
Ved denne Modtagelse yttrede den ædle Prinds det Ønske, at bringe sin kjære Rantzau et glad Leve, og erklærede ligge saa naadigt, da han var steget af Vognen, for han traadte ind at maatte bringe Besidderen et hjerteligt Leve! hvori hele Forsamlingen høit istemte. En skjøn og smagfuld Oplysning var foranstaltet for den høie Gjæst, som hilsedes paa Slotspladsen af det talrig forsamlede Folk med høi Jubel og et næsten uophørligt Hurrah. J Slottet selv modtoges Hs. K. H. af Kantsleren og Raaderne i den holstenske Overret, Øvrighedspersonerne, Officeerkorpset, Geistligheden a. fra Jtzehoe og Glückstadt. Over Taflet udbragte Prindsen først Hs. Majestæts Kongens Skaal, og efter at ligeledes de høie Forlovede og det hele Kongelige Huus vare erindrede, udbragte Hs. K. Høihed med de vennehuldeste Yttringer Skaaler for sin kjære Rantzau, saavelsom Hr. Major v. Ewald og Hr. Dr. Holmer, som sine kjære Ledsageere paa den nu fuldbragte Reise. Glæden lyste høit i Grev Conrad v. Rantzaus Ansyn, hvis ædle Ønskers Maal nu var opnaaet, og hvem alle Tilstædeværende kappedes om at bevidne deres Agtelse og Kjærlighed. Næste Morgen Kl. 10 indtraf Hs. K. Høihed, ledsaget af den grønne Borgergarde og Officeerkorpset, til Itzehoe, hvor han, efterat have indtaget Frokost hos Hs. Durchl. Prindsesse, Julie til Hessen, begav sig til Fods til Hr. Kammerherre, og Amtmand v. Levetzaus Huus, hvor Stadens Embedsmænd naadigst modtoges, og fortsatte Kl. 11 Reisen til Louisenlund.
Odense Adresse-Contoirs Efterretninger, 1828-10-28
Den 23 Octbr. ankom Hs. K. H. Prindsesse Charlotte af Hessen med fire Prindsesser og en Prinds samt Følge paa Dampskibet Prindsesse Wilhelmine fra Lybek til Kjøbenhavn. Jblandt andre Passagerer medfulgte ogsaa Prindsen af Bent heim, Hs. Excell. Grev Blücher=Altona, den danske Gesandt ved den tydske Forbundsdag, Friherre v. Pechlin, OverJægermester Grev v. Reventlow, Overstaldmester Grev v. Kielmansegge, Kammerherre Grev v. Baudissin, Grev W. v. Luckner &c.
Odense Adresse-Contoirs Efterretninger, 1828-10-28
Offentlige Foranstaltninger. Det Kongelige Kapels Medlemmer have allernaadigst erholdt Tilladelse til at anlægge Uniform, bestaaende af hvide Underklæder, blaa Kjole, med en Harpe i Guldbroderie paa Kraven, trekantet Hat og Kaarde, dog uden Feldttegn.
Odense Adresse-Contoirs Efterretninger, 1828-10-28
J Anledning af hvad der i flere offentlige Blade har været anmeldt om, at en farlig epidemisk Sygdom skal herske i Kallundborg og Omegn, har Kancelliet fra Amtmanden over Holbeks Amt modtaget en Beretning fra Landphysikus i Siellands nordre Distrikt, der indeholder, at Sygdommen, som i August og Septbr. Maaneder har hersket epidemisk i næsten hele Artz Herred og en Deel af Skippinge Herred, samt i Kallundborg Kjøbstad, i hvilken sidste omtrent 170 Personer have været angrebne, bestaaer i en intermitterende Feber med nerveuse Tilfælde, undertiden i Forbindelse med rheumatiske og katarrhalske Symptomer, som undertiden, pludseligen, men med større eller mindre Heftighed, overfalder de Syge, og for gamle Folk og især for brystsvage Mennesker i faa Dage bliver farlig og ofte dødelig, hvorimod den for Yngre og Folk af stærkere Konstitution, især under behørig Læge=Tilsyn, ikke er farlig. Uagtet Sygdommen har hersket temmelig udbredt og i Almindelighed angrebet de fleste Personer i de Huse, hvori den har yttret sig, har dog Landphysikus erklæret, at den ingenlunde er at ansee som smit som, altsaa ikke egner sig til Behandling efter Fag. af 1 April 1782. Den har fornemmeligen hersket i Byerne Rørbye, Store= og Lille=Fuglede, Værsløv, Jordløse, VedskindeAunsøe, Rachløv, Tømmerup, Ulstrup og Udbye, hvor den dog i det Hele synes at være i betydeligt Aftagende, da det ved den foretagne Undersøgelse for det meste kun fandtes Reconvalescenter i de nævnte Byer. Luftens epidemiske Konstitution i Forbindelse med den af Sygdommen angrebne Egns lave og sumpige Beliggenhed, antages som Aarsagen til at denne Egn saa ofte hjemsøges af Sygdomme.
Odense Adresse-Contoirs Efterretninger, 1828-10-28
Blandinger. Ceremoniellet ved den forestaaende høie Formæling er nu ogsaa meddeelt i et Tillæg til Statstidenden, og særskilt aftrykt at faae tilkjøbs for 16 s.
Odense Adresse-Contoirs Efterretninger, 1828-10-28
Hs. Kongl. Høihed Prindsesse Wilhelmines Brude- og Galla=Klæder ved forestaaende Høitid bestaae af følgende i Paris forfærdigede Pragtstykker: Brudedragten, af hvidt Atlask med Tyls Overkjole med rigt Sølvbroderie i Bunden, forneden en 1/2 Al. bred Garnitur med ophævede Blomster, ligeledes i Sølv, hertil et sølvbroderet Belte, besat med Juveler. Roben, 5 Al. lang, af Sølvmoer, med en bred, Bort af ophævede Sølvblomster. Den Kongelige Kaabe, 9 Al. lang, af rødt Fløiel, med Hermelin om, og eende. lig til Hovedsmykke den fyrstelige Juveelkrone. Courdragten, ligeledes af Atlask og Tyl med Sølvbroderie, dog paa forskjellig Maade broderet. Roben af rosenrødt tykt Silketøi med en bred Bordt af ophævede Blomster af Sølv, og til Hovedsmykke kostbare rosenrøde Fjer. Hs. K. Hs. Robe skal bæres af Kammerfrøken v. Levetzau, og Kaaben af Hofdamerne v. Buchwald og v. der Maase.
Odense Adresse-Contoirs Efterretninger, 1828-10-28
I Hovedstaden er Alt i Bevægelse med Tilberedelser til den forestaaende Nationalfest. Foruden en Mængde offentlige og Privatbygninger, som ville komme til at udmærket sig, deels ved Transparenter, deels ved en fortrinlig glimrende Oplysning, blandt andet med Fakler og de saakaldte Blaalys, er paa St. Nicolai Taarn af Magistraten foranstaltet et høit Stillads til Transparenters Anbringelse. Paa runde Taarn vil ligeledes blive anbragt en glimrende Belysning. Om Dagen ville en Mængde Huse blive behængt med Blomster=Guirlander. Til det høitidelige Optog fra Christiansborg Slot til det høie Pars nye Palai Tirsdagen den 4 Novbr. iler Man med at tage alle Vinduer i Beslag. Antallet af dem, som tilsiges at overvære Vielsen i Slotskirken, er saa stort, at der neppe bliver Plads tilbage for et Parhundrede Tilskuere, og, efter en Bekjendtgjørelse af Overhofmarskallen, var allerede den 13d. indkommet langt flere Anmodninger og Adgangsbilletter. Ogsaa en Deel af vore unge Lærde, have forberedet sig til at forherlige Festen ved Disputatser, som ville finde Sted i alle Fakulteter og for forskjellige Grader. Studenterne ved Universitetet have erholdt Hs. Majestæts Tilladelse til, under Fakkelskin at afsynge en Sang udenfor Christiansborg Slot Søndagen den 2 Novbr. i Anledning af DD. KK. Høiheders Formæling. Efter Forlydende vil deres Antal, der deeltage i Fakkeltaget, komme til at beløbe sig til omtrent 600 Personer med 200 Fakler. Den over Christiansborg Slotsport, paa Facaden imod Slotspladsen, imellem de Thorvaldsenske Basreliefs anbragte Marmorplade har nu erholdt følgende forgyldte Jnskription. Regiam Hane Christianus Sertes Exstruxit Incendio Funesto Post LIV Anos Vastatam Denua Frigi Christians Septimus Jussit Splendidam Restituit Et Inter Publica Vota Dicavit Fridericus Sertus, MDCVIII (Denne Kongeborg byggede Sjette Christian. Da en ulykkelig Brand, 54 Aar efter, havde lagt den i Aske, bøde Syvende Christian den paany at reises. Prægtig gjenopførte og under Folkets Ønsker indviede den Sjette Frederik, 1828.) Den forhen ommeldte Medaille i Anledning af Formælingsfesten er nu færdig. Omskriften paa Aversen er: Frederiens Carolus Christianus Et Wilhelmina Maria. Principes Danie. Paa Reversen præger Historiens Muse med sin Griffel i en Klippe: "Regia Stirps Danorum Mutuis Nexibusselix. Die Inver : Al Der XIIII. (Danmarks Kongestamme lykkelig ved indbyrdes Forbindelser. Festdagen 1828.) Den 1 Novbr. om Aftenen imellem Kl. 8 og 12 tændes paa Lyshøi ved Lysgaardkirke, 1 1/2 Miil sydvest for Viborg, en Glædesild, som vil kunne sees i Jyllands samtlige fire Stifter.
Odense Adresse-Contoirs Efterretninger, 1828-10-28
Odense. Ogsaa her har det i de sidste Uger været saa usædvanligt levende med Gjennemreisende til den store Fest i Hovedstaden, at Vognmændene kun ønske, det altid var saaledes. J Fredags Middag indtraf Hs. Høifyrstel. Durchl. Prinds Frederich af Hessen med Følge, og fortsatte efter en Times Ophold Reisen videre.